CELEX: 22006D0112
Language: et
Date: 2005-11-22 00:00:00
Title: 2006/112/EÜ: AKV–EÜ ministrite nõukogu otsus nr 7/2005,  22. november 2005 , mis käsitleb 250 miljoni euro suuruse teise eraldise määramist üheksanda EAFi tingimuslikust 1 miljardist EURist AKV–ELi veerahastu teise osamakse jaoks

18.2.2006   
            
            
               ET
            
            
               Euroopa Liidu Teataja
            
            
               L 48/21
            
         AKV–EÜ MINISTRITE NÕUKOGU OTSUS nr 7/2005,
   22. november 2005,
   mis käsitleb 250 miljoni euro suuruse teise eraldise määramist üheksanda EAFi tingimuslikust 1 miljardist EURist AKV–ELi veerahastu teise osamakse jaoks
   (2006/112/EÜ)
   AKV–EÜ MINISTRITE NÕUKOGU,
   võttes arvesse AKV–EÜ koostöölepingut, (1) eriti selle I lisa punkti 8,
   ning arvestades järgmist:
   
               (1)
            
            
               Vastavalt AKV–EÜ koostöölepingule XVIII deklaratsioonina lisatud EÜ deklaratsioonile finantsprotokolli kohta vabastati AKV riikide jaoks mõeldud üheksanda EAFi kogusummast, 13,5 miljardist eurost, finantsprotokolli jõustumisel 1. aprillil 2003 kohe ainult 12,5 miljardit eurot.
            
         
               (2)
            
            
               EL Nõukogu nõustus 22. märtsil 2004 asutama 500 miljoni euro suuruse AKV–EL veerahastu AKV riikide jaoks ja vabastama esimese, 250 miljoni euro suuruse eraldise. Selle otsuse aluseks oli asjaolu, et kohustuste ja väljamaksete tase 2003. aasta lõpu seisuga koos komisjoni esitatud prognoosidega 2004.–2007. aasta kohta viitavad sellele, et üheksanda EAFi vahendid AKV riikide jaoks saab täies mahus kohustustega siduda.
            
         
               (3)
            
            
               Esimene 250 miljoni euro suurune eraldis vabastati ja jaotati.
            
         
               (4)
            
            
               Nimetatud otsusega nõustus EL Nõukogu riigistrateegiate vahekokkuvõtteid ja nõukogu EAFi 2004. aasta tulemuslikkuskontrolli tulemusi arvestades tegema otsuse 2005. aastal teise, 250 miljoni euro suuruse eraldise, ja sisekokkuleppe artikli 2 lõikes 2 nimetatud tingimuslikust 1 miljardist eurost ülejäänud 500 miljoni euro vabastamise kohta kokkulepitavate eesmärkide jaoks,
            
         ON OTSUSTANUD:
   Artikkel 1
   250 miljoni euro suurune teine eraldis veerahastu jaoks moodustakse järgmistest vahenditest:
   
               1.
            
            
               185 miljonit eurot finantsprotokolli lõike 3 punktis a osutatud vahenditest pikaajalise arengu toetamiseks;
            
         
               2.
            
            
               24 miljonit eurot finantsprotokolli lõike 3 punktis b osutatud vahenditest piirkondliku koostöö ja integratsiooni rahastamiseks;
            
         
               3.
            
            
               41 miljonit eurot finantsprotokolli lõike 3 punktis c osutatud investeerimisrahastust.
            
         Ülaltoodud punktides 1 ja 3 osutatud summad kantakse üle piirkondliku koostöö ja integratsiooni vahendite raames AKV riikide vahelise koostöö rahastamiseks ettenähtud eraldisse.
   Artikkel 2
   Käesolev otsus jõustub selle vastuvõtmise päeval.
   
      Brüssel, 22. november 2005
      
         
            AKV–EÜ ministrite nõukogu nimel
         
         
            eesistuja
         
         A. JOHNSON
         
      
   
   
      (1)  EÜT L 317, 15.12.2000, lk 3.